**Dolgozat – Repülés**

Ebben a dolgozatban egy általam megadott adatbázishoz és hozzá kapcsolódó REST API kiszolgálóhoz kell tetszőleges frontend felületet készítened a megadott kritériumok alapján!

**Adatbázis**  
(a létrehozó és feltöltő utasításokat megtalálod a mellékelt txt állományban)

jaratok tábla:

* jaratszam - két betű és négy számjegy
* honnan - a város neve ahonnan indul
* hova - a város neve ahová érkezik
* indul - az indulás pontos dátuma és ideje
* erkezik - az érkezés pontos dátuma és ideje

A tábla kulcsa a jaratszam

foglalasok tábla:

* foglalasid - automatikusan növekvő számérték
* nev - a foglaló személy neve
* darab - a foglalt jegyek darabszáma
* jaratszam - két betű és négy számjegy, idegen kulcs a jarat táblára

A tábla kulcsa a foglalasid

**Az API működése**

Az API a következő két végponttal rendelkezik

http://localhost/api/jaratok

http://localhost/api/foglalasok

Járatok esetén lekérhető a járat minden adata a honnan és hova értékek megadásával. A válasz JSON formátumban érkezik.

GET: http://localhost/api/jaratok?honnanhova=Budapest-Berlin

Az szerver akkor is válaszol, ha csak az egyik adat van megadva.

GET: http://localhost/api/jaratok?honnanhova=-Berlin

GET: http://localhost/api/jaratok?honnanhova=Budapest-

A foglalások esetén lekérhető az összes foglalás, minden adatával. A választ itt is JSON formátumban szolgáltatja a szerver.

GET: http://localhost/api/foglalasok

Lehetőség van új foglalás rögzítésére is. Az adatbázisban az idegen kulcsnál nincs beállítva hivatkozási integritás így nem csak létező járatszámot enged rögzíteni az api.

POST: http://localhost/api/foglalasok  
{"nev": "Techno Kolos", "darab":"1", "jaratszam":"FR1234"}

Rögzítés esetén a következő formátumú választ kapjuk

["uzenet" => "Sikeres foglalás"]

**Kritériumok a frontend készítéséhez**

* Az App.vue-n kívül legalább még két komponensből áll
* Tartalmaz Bootstrap alapú reszponzív margót és soros-oszlopos elrendezést breakpontokkal
* Minden beviteli komponens Bootstrap formázott, címkével ellátott
* Legalább 5 tetszőleges CSS alapú formai beállítás megjelenik
* Szerepelnek benne a következő Vue elemek:
  + v-model
  + v-if
  + v-for
  + emit
  + props
  + életciklus metódus
* Mind a háromfajta API hívás benne van
* A POST request visszaadott adata kezelve van