**Webes szoftverfejlesztés gyakorló feladat – Receptek**

A feladatod egy receptmegosztó reszponzív (Bootstrap alapú) weboldal elkészítése. Az oldalon lehet majd új receptet rögzíteni névvel, elkészülési idővel, nehézséggel és leírással. A recepthez tetszőleges számú alapanyag hozzárendelhető. Megvalósul az oldalon a receptek név szerinti listázása is és egy kiválasztott recept adatai részletesen is megtekinthetőek. A szerver oldali REST API kiszolgálót Laravel projektként, a frontend funkciókat Vue projektként készítsd el, majd ha minden készen áll egyesítsd őket!

**Adatbázis-kezelés feladatrész (3 pont)**

1. Hozz létre a lokális SQL szerveren recept\_db néven adatbázist! Állítsd be az UTF8 kódolást alapértelmezettnek az adatbázis létrehozásánál! Az adatbázis alapértelmezett rendezési sorrendje a magyar szabályok szerinti legyen!
2. Az iménti adatbázisban készítsd el a következő táblákat a megadott mezőkkel!

* hozzavalok tábla

A táblát elkészítő és feltöltő SQL kódot mellékeltük a feladathoz

* receptek tábla
* id: automatikusan növekvő egész érték, a tábla kulcsa
* nev: szöveg
* ido: egész szám
* nehezseg: szöveg
* leiras: szöveg
* kapcsolo tábla
* id: automatikusan növekvő egész érték, a tábla kulcsa
* recept\_id: egész szám, idegen kulcs a recept.id-ra
* hozzavalo\_id: egész szám, idegen kulcs a hozzavalo.id-ra
* mennyiseg: egész szám

**Reszponzív viselkedésű weboldal feladatrész (10 pont)**

Az oldal megjelenését az alábbi leírás és a mellékelt mintaképek szerint készítsd! Ahol szükséges olvasd hozzá a Frontend és Backend feladatrészben leírtakat!

1. Helyezd el az oldalon a Bootstrap keretrendszer legfrissebb verziójának CDN linkjeit és állítsd be a nyelvét magyarra, karakterkódolását UFT8-ra!
2. A teljes oldal kapjon reszponzív margót, melynek mérete a képernyőszélesség csökkenésével szintén csökken, hogy aztán mobileszközön nézve már ne is látszódjon!
3. Az oldal tetején helyezz el közepes ablakszélességnél összecsukódó Navbar komponenst! Az barnd-be a mellékelt logo.png kép kerüljön 150 képpontos szélességben! A navigációs sáv menüpontjai a következők legyenek:

* Új recept hozzáadása
* Receptek böngészése

1. Végezd el az oldalon a következő formai beállításokat:
   1. Háttérszíne (a navigációs sávot is beleértve) RGB(88,88,88) kódú szín legyen!
   2. A navigációs menüpontok középen jelenjenek meg, legyenek egymástól az alapértelmezettnél távolabb és amelyikük tartalma épp látszik az kapjon 5 pontos RGB(255,208,0) sárga színű alsó keretet!
   3. Az oldal megfelelő szövegei a minta szerinti helyeken kapják meg az előző pontban említett sárga színt, a gombok pedig a Bootstrap „danger” és „warning” osztályai szerint formázódjanak!
2. Mindkét menüponthoz rendelj a Frontend feladatrész alapján egy-egy Vue komponenst!
3. Hozd létre a mintán látható feliratokat, címkéket és beviteli komponenseket mindkét oldalon! A mintán nem látható, de recept nehézségének kiválasztása egy lenyíló listából történik, melyet tetszőleges módon feltölthetsz. A recept hozzávalóinak rögzítésére vonatkozó leírást a frontend feladatrészben olvashatod majd.

**Frontend feladatrész (15 pont)**

1. Hozz létre Vue projektet recept néven és telepítsd a függőségeket! A projekten belül kötelezően készítsd el az Uj.vue és Bongeszes.vue komponenseket és importáld őket az App.vue-ban!
2. Az Uj komponensen hozz létre UjRecept néven Vue objektumot és kapcsold adattagjaihoz az oldalon lévő beviteli komponenseket! A recept hozzávalóinak természetesen listát készíts az objektumon belül id és menniyseg mezőkkel!
3. A recepthez a „+” gombbal lehessen új hozzávalót adni! Ehhez bővítsd a recept hozzávalóinak listáját egy új elemmel! Ezen a listán kell végigiterálnod és elkészítened a hozzávaló beviteli komponenseit! A hozzávalók kiválasztása egy lenyíló listában kell, hogy megvalósuljon! Ehhez a backend részben leírtak szerint tudod lekérni a hozzávalók adatait a szerverről.
4. Gondoskodj róla, hogy az adott hozzávaló az „X” gombbal törölhető legyen! Ehhez az id alapján ki kell venned egy elemet a recept hozzávalóinak listájából!
5. A „Hozzáadás” gomb lenyomásakor a backend feladatrészben leírtak szerint POST típusú kéréssel küld el az UjRecept objektum adatait!
6. A Bongeszes oldalon hozz létre Vue változóként egy listát és gondoskodj róla, hogy tartalma az oldal betöltődésétől kezdve egyezzen meg a szerveren lévő receptadatokkal! A szerverről való lekéréshez GET request-et használj a lentebb leírtak szerint! Ekkor csak a receptek nevére van még szükséged.
7. Mint a mintán láthatod a receptek részletei egy gomb segítségével tekinthetőek meg. A gomb megnyomásakor intézz GET típusú kérést a szerverhez az Id alapján a lentebb leírtak szerint, hogy csak az adott recept részleteit kapd meg! Ha sikerrel jártál jelenítsd meg az adatokat a képen látható módon!

**Backend feladatrész (12 pont)**

1. Hozz létre két API végpontot, melyek az alábbi címeken legyenek elérhetők: http://localhost/api/recept

http://localhost/api/hozzavalo

1. A recept végpontot úgy alakítsd ki, hogy képes legyen GET és POST típusú kérések kiszolgálására a létrehozott Controller metódusainak segítségével!

POST kérés esetén:

A rögzítendő adatok JSON formátumban érkeznek a következő minta szerint:

{"nev":"", "ido":"", "nehezseg":"", leiras: "", hozzavalok:[]}

GET kérés esetén:

http://localhost/api/recept típusú hívással teljes receptek adattábla tartalmát JSON formátumú tömbként küldjük vissza, melynek elemei az adatbázis mezőneveivel megegyező adattagokkal rendelkező objektumok.

http://localhost/api/recept?id=${id} típusú hívással a megfelelő azonosítójú recept hozzávalóinak nevét, mértékegységét és szükséges mennyiségét JSON formátumú tömbként küldjük vissza, melynek elemei az adatbázis mezőneveivel megegyező adattagokkal rendelkező objektumok.

A hozzavalo végpontot úgy alakítsd ki, hogy képes legyen GET típusú kérések kiszolgálására a létrehozott Controller metódusainak segítségével! A rérésre a teljes hozzavalok adattábla tartalmát JSON formátumú tömbként küldjük vissza, melynek elemei az adatbázis mezőneveivel megegyező adattagokkal rendelkező objektumok.

**Minták:**



