Algéria – Dél-Korea meccs – vektoros képszerkesztés

1. Nyisd meg a vektoros képszerkesztő programot és készíts egy új dokumentumot A4 mérettel, fekvő orientációban, RGB (0,0,80) színnel. Mentsd el *meccs* néven, az alapértelmezett formátumban. **A méretekben kis eltérés elfogadott, de nem nagyobb, mint 2px.**
2. Készítsd el Algéria zászlóját a következő szempontok alapján:
   1. A zászló alapja két 210 x 280px téglalap.
   2. A bal téglalap RGB (0,125,60) színű, a jobb fehér.
   3. A félhold egy 163 x 163px méretű, a zászló közepére igazított körből készíthető el, egy 135 x 135px kör kivonásával. Színe RGB (200,30,50).
   4. Az öt ágú csillag 0,4 ágarányú, forgatás előtt kb. 75 x 71px méretű, az óramutató járásával megegyező irányba 15° elforgatott. Színe a félholddal megegyező.
3. Készítsd el Dél-Korea zászlóját az alábbi szempontok alapján:
   1. A zászló alapja egy 420 x 280px fehér téglalap.
   2. A logóhoz 150 x 150px méretű, a zászló közepére igazított kör az alap (javasolt színe fekete). A körbe további két 75 x 75px méretű kört kell tenni úgy, hogy azok a nagyobb kör jobb és bal oldalához igazítva a határaikat.
   3. A bal kör RGB (240,30,40), a jobb kör RGB (0,100,180) színű.
   4. Alakképző eszközzel a mintának megfelelően a bal oldali kört a nagy kör felső részével, a jobb oldali kört a nagy kör alsó részével kell egybeolvasztani.
   5. A kapott logó csoportosítva 30°-kal az óramutató járásával megegyező irányban elforgatott.
   6. A kis, fekete téglalapokat célszerű a dokumentumon kívül megalkotni és rendezni. A hosszabb pöckök 15 x 80px, a rövidebbek 15 x 35px méretűek. A kész pöckök csoportosítva a megfelelő irányba 30°-kal forgatottak, elhelyezésük a mintának megfelelő.
4. Adj az oldalnak keretet egy 20px körvonalú téglalap segítségével! A színe RGB (220,255,0).
5. Írd Impact 72pt betűtípussal alulra, az oldal közepére igazítva, hogy „VERSUS”. A szín a kerettel megegyezik.