Nepál zászlója – vektoros képszerkesztés

1. Nyisd meg a vektoros képszerkesztő programot és készíts egy új dokumentumot 660 x 800px mérettel. Mentsd el *nepal* néven, az alapértelmezett formátumban. **A méretekben kis eltérés elfogadott, de nem nagyobb, mint 2px.**
2. Szerkeszd meg az alsó háromszöget az alábbi szempontok szerint:
   1. A háromszög bal-alsó csúcsa derékszög (ehhez útvonallá kell alakítani)
   2. A körvonal 28.5px vastag, színe RGB (0,60,140)
   3. A kitöltő szín RGB (220,20,60)
   4. A határoló téglalap mérete (körvonallal együtt!) 635 x 635px és a dokumentum bal-alsó sarkához illeszkedik
3. Szerkeszd meg a felső háromszöget az alsóhoz hasonlóan:
   1. A bal-alsó csúcs derékszög
   2. A körvonal és kitöltőszín a másik háromszöggel megegyezik
   3. A határoló téglalap mérete (körvonallal együtt!) 660 x 420px és a dokumentum bal-felső sarkához illeszkedik
4. Az alsó háromszög közepére szúrj be egy 12-ágú csillagot. A csúcsok iránya a mintának megfelelő legyen! Színe fehér, a határoló téglalap mérete 215 x 215px.
5. A felső háromszöghöz az alakzatot az alábbiak szerint készítsd el:
   1. A csillag 14-ágú, behatároló téglalapjának mérete 120 x 120px
   2. A félhold 230 x 230px körből, alakzatképzővel vagy halmazművelettel alakítható
   3. A csillagot úgy kell elhelyezni a félholdra, hogy a hold felett a csillag 8 ága legyen látható. A csillag útvonallá alakítása után, a kilátszó csúcsok közül az alsó kettőt együtt kijelölve lehet egy kicsit feljebb húzni őket
   4. A csillagot és a holdat csoportosítva helyezd az alsó csillaggal egy vonalban a felső háromszög alsó harmadába, a mintához hasonlóan
6. A két háromszöget alakzatképzővel vagy halmazművelettel alakítsd egy alakzattá.

