Nem minden részfeladatot írunk le a feladatszövegben, többet fel kell ismerni a mellékelt dokumentumok alapján! A feladatokhoz a mintadokumentumok is a nyersanyagok között vannak.

Alapbeállítások: ahol a feladat szövege nem mond mást, ott a lapméret A4, a margók egységesen 2,5 cm-esek, a betűméret 12 pontos, a betűtípus Garamond. A szövegszerkesztési feladatokban a betűméreteket, térközöket, … nem kell pontosan lemérni, de arányaiban a mintának megfelelők legyenek, például ha a mintában nagyobb térköz látszik egy bekezdés előtt, mint mögött, akkor annak a megoldásban is nagyobbnak kell lenni!

1. feladat: Plakát természetvédelmi területekről (60 pont)

A mellékelt minta (plakatminta.png) és a hozzávalók alapján készítsd el a tájvédelmi körzetekről szóló plakátot. A mintát fekete-fehérré alakítottunk. Neked természetesen a teljesen színes változatot kell elkészítened, a MINTA szöveg nélkül!

A képet plakat néven mentsd el png, vagy jpg formátumban. A plakát 800 képpont széles, és 525 képpont magas legyen. A plakát háttere fekete legyen.

A hatszög alakú táblát a termeszetvedelmi\_terulet.jpg képről kell kivágni. Erről el kell távolítani a legalsó sorban látható szöveget (Budapest Főváros Önkormányzata). A kék természetvédelem logót a tábla tetején kell elhelyezni a minta szerint, helyére pedig a virág mintát kell rátenni, úgy, hogy a fehér háttér átlátszó legyen.

A hatszög alakú tábla alá egy sötétbarna színű téglalapot kell elhelyezni (mintha egy tartó oszlop lenne). A színkód: RGB(62,51,48)

A háttérben elhelyezett 6 képet nem kell perspektivikusan torzítani, egyszerűen fekete színű háromszöggel kell kitakarni a bal és jobb oldalát, hogy a mintát látható hatást elérjük.

Készítsd el a mintának megfelelően az Országos jelentőségű, „ex lege” védett természeti területekről szóló, 4 oldalas dokumentumot (Ex lege.docx)!

A címsorokban és a szegélyekben kétféle (sötétebb és világosabb) kék színt használj! A *láp*, *szikes tó*; *kunhalom*, *földvár*, *forrás*, *víznyelő*, *barlangok*. szavakra kattintva a dokumentum megfelelő pontjára lehessen ugrani!

3. feladat: Helyi jelentőségű (55 pont)[[1]](#footnote-1)

Készítsd el a mintának megfelelően a helyi jelentőségű védett természeti területekről szóló 2 oldalas dokumentumot (Helyi jelentőségű.docx)!

Az alsó és a felső margó 1,5 cm-es legyen! A megoldásban zöld színárnyalatokat használj, minden szegély is sötétzöld!

4. feladat: Országos jelentőségű (75 pont)

Készítsd el az Országos jelentőségű, egyedi jogszabállyal védett természeti területek és tanösvények leírását tartalmazó dokumentumot (Országos jelentőségű.docx) a mintának megfelelően!

A dokumentumban a szegélyek és a színes szövegek pirosak, a kitöltések zöldek.

5. feladat: Természetvédelmi területek (120 pont)

Magyarországon minden év végén összegzik a természetvédelmi adatokat. Többek között összegyűjtik azokat a területeket, amik valamilyen természetvédelmi kategóriába kerültek. Ezeket a területeket a nemzeti parkok igazgatóságai kezelik, ők gondoskodnak a területek, illetve az ottani növény- és állatvilág védelméről. Az összegyűjtött adatok egy része megtalálható a tvt\_adatok.pdf[[2]](#footnote-2) dokumentumban. 2017 végén 171 természetvédelmi területet tartottak nyilván. A dokumentumban található megfelelő adatok alapján készítsd el a tvt munkafüzetet a következő elvárásoknak megfelelően!

Ha a feladat szövege mást nem említ, a megoldásodnak minden esetben olyannak kell lennie, hogy ha bármelyik kiindulási adat megváltozna, akkor az eredmények is automatikusan kövessék ezeket a változásokat! Ha a feladat egy számítást egy tartomány összes cellájára elvár, akkor csak a másolható (tehát a tartomány egy cellájában megadott, és az összes többi cellára lemásolt) képletért kaphatod meg a maximális pontszámot!

A megoldásod többet ér, ha kevesebb segédcellát használsz (egyes feladatoknál ez kifejezetten tilos is), de a szükséges kritériumtartomány (szűrőtartomány) felvétele nem jár pontveszteséggel. Amennyiben egy műveletet csak az adatok egy logikailag elkülöníthető részére kell elvégezni, akkor ezek azonosításához nem használhatod fel, hogy ezek az adatok aktuálisan a táblázat mely celláiban helyezkednek el (a megoldásnak tehát például egy – korrekt – rendezést követően is helyes eredményt kell adnia).

A formátumot mindenütt a minta alapján állítsd be! Figyelmesen dolgozz, mert a későbbi, számítási feladatok megoldhatósága függhet attól, hogy megfelelően állítod-e be az egyes cellákat! A minták nem (feltétlenül) a helyes eredmények felhasználásával készültek, de általánosan jellemző, hogy az oszlopok mindenütt a szükséges szélességűek, a rovatfej (fejléc) félkövér, szükség esetén több soros, tartalma a cella közepére igazodik, és görgetéskor is látszik. Az egyedi formázási elvárások mindig az adott részfeladatban szerepelnek.

1. Hozd létre a tvt munkafüzetben a Természetvédelmi területek munkalapot! A forrásból kiolvasható értékeket a minta szerinti helyen és formában jelenítsd meg! Törekedj arra, hogy ezt az egyes értékek típusának megtartásával érd el! (Ügyelj arra, hogy ne maradjanak felesleges szóközök a dokumentumban!)
2. A hektárban megadott területet követő oszlopban számítsd ki, hogy négyzetkilométerben mekkora az adott terület! (1 km2 = 100 ha) Az értékeket formázd a mintának megfelelően!
3. A természetvédelmi területek adatait állítsd a kezelő szerinti betűrendbe! Ott, ahol a kezelő megegyezik, ott a terület szerinti sorrendben jelenjenek meg az adatok, a nagyobb területű legyen elöl!
4. Érd el, hogy a táblázatban egy-egy természetvédelmi terület adatai (a mintának megfelelően) az alábbi módon jelenjenek meg automatikusan: (Megoldásod több pontot ér, ha nem használsz segédcellát. A megoldásnak egy (szabályos) rendezés után is jónak kell lennie.)
   1. piros karakterekkel, ha a terület a 15 legkisebb területű természetvédelmi terület egyike (feltételezhetjük, hogy a 15. és 16. legkisebb terület esetén nincs területegyezés),
   2. sárga háttérrel, ha a természetvédelmi terület területe legalább akkora, mint az adott nemzeti park természetvédelmi területeinek átlagos területének 2,5-szerese.

A Természetvédelmi területek munkalap minta szerinti helyén válaszolj az alábbi kérdésekre! Megoldásod többet ér, ha nem használsz segédcellát!

1. Határozd meg, hogy melyik természetvédelmi terület a legnagyobb területű! Ha több maximális területű természetvédelmi terület van, akkor a Több ilyen van! szöveg jelenjen meg! (A megoldásnak egy (szabályos) rendezés után is jó eredményt kell adnia.)
2. Határozd meg, hogy mennyi a legtöbb, egy nemzeti parkra jutó természetvédelmi terület!
3. Hány olyan nemzeti park van, amelyben a természetvédelmi területek száma legalább az F feladatrészben meghatározott érték háromnegyede?
4. Hozz létre egy megyénként munkalapot! Ezen a munkalapon a minta szerinti elrendezéssel és formátummal jelenítsd meg a tvt\_adatok.pdf-ben az 1.4. pontban található megfelelő adatokat! (Ügyelj arra, hogy ne legyenek felesleges szóközök!) Az adatok felhasználásával készítsd el a Védelem alatt álló területek és a természetvédelmi területek összterülete megyénként című diagramot a mintának megfelelően egy Megyénként diagram nevű, diagram típusú munkalapon!

1. http://www.termeszetvedelem.hu/helyi-jelentosegu-vedett-termeszeti-teruletek [↑](#footnote-ref-1)
2. forrás: <http://www.termeszetvedelem.hu/tenyek-es-adatok> [↑](#footnote-ref-2)